KCE บวก 5% สวนตลาด โบรกฯชูเป้า 40 บ. รับผลดีตลาดยานยนต์ฟื้น
KCE บวก 5% สวนตลาด โบรกฯชูเป้า 40 บ. รับผลดีตลาดยานยนต์ฟื้น
19 ต.ค. 2563

ผู้สื่อข่าวรายงานว่า ราคาหุ้น บริษัท เคซีอี อีเลคโทรนิคส์ จำกัด (มหาชน) หรือ KCE ณ เวลา 11.31 น. อยู่ที่ระดับ 38.00 บาท บวก 1.75 บาท หรือ 4.83% สูงสุดที่ระดับ 38.50 บาท ต่ำสุดที่ระดับ 36.25 บาท ด้วยมูลค่าการซื้อขาย 555.88 ล้านบาท

ด้านบล.โนมูระ พัฒนสิน แนะนำการลงทุนภายใต้สถานการณ์การเมืองในประเทศที่มีความไม่แน่นอน โดยให้ตั้งรับหุ้นที่อิงปัจจัยภายนอกประเทศอย่างกลุ่มอิเล็กทรอนิกส์ ซึ่งรวมถึงหุ้น KCE ซึ่งได้รับผลบวกจากวงจรความต้องการชิ้นส่วนโลกเริ่มฟื้นตัวชัดเจนขึ้นจากยานยนต์ไฟฟ้า และสินค้า 5G
ขณที่ บล.เมย์แบงก์ กิมเอ็ง (ประเทศไทย) ให้เป้าหมายเชิงกลยุทธ์สำหรับ KCE ที่ 40 บาท โดยยอดการจดทะเบียนรถใหม่ใน European Union เดือนกันยายน 2563 ขยายตัว 3.1% เทียบกับปีก่อน ถือเป็นการปรับตัวขึ้นจากช่วงเดียวกันของปีก่อน เป็นเดือนแรกตั้งแต่ต้นปี 63 คาดเพิ่มจิตวิทยาเชิงบวกต่อการลงทุน KCE ที่มีสัดส่วนที่เกี่ยวข้องกับตลาดยุโรปกว่า 50% ของรายได้